Pakaryanipun Roh Suci ketingal saking bingahipun para pangen anggenipun nyriyosaken pengalaman dipun rawuhi malaekatipun Gusti. Tiyang ingkang bingah punika tansah kepingin nyariyosaken kabingahanipun dhateng tiyang sanes. Tiyang ingkang bingah punika mboten remen menawi tiyang sanes mboten sumerep bab kabigahanipun ingkang ageng kalawau. Roh Suci makarya ing pundi-pundi panggenan, nanging mboten sedaya tiyang lajeng bingah awit pakaryan punika. Bingah pancen mboten mijil saking sajawinipun tiyang, nanging saking manahipun manungsa piyambak-piyambak. Para pangen bingah awit piyambakipun pitados dhumateng pawartos saking malaekat. Kabingahanipun mijil saking pitadosipun.